**RƏSUL RZA**

(1910-1981)

 **HƏYATI, YARADICILIĞI**

XX əsrdə Azərbaycan ədəbiyyatının görkəmli nümayəndələrindən olan Rəsul Rza Göyçayda kənd mirzəsi İbrahimin ailəsində anadan olmuşdur. Ailəsində ədəbiyyata olan böyük maraq onun da uşaq yaşlarından mütaliəyə böyük həvəs göstərməsinə səbəb olmuşdur. İlk təhsilini Göyçayda almış, sonra Tiflisə gedərək burada məktəbdə davam etdirmişdir. Tiflis mühitində bədii yaradıcılıq sahəsində ilk addımlarını atmış, “Bir gün “ adlı şeiri “Qığılcam” jurnalında çap olunmuşdur. Bakıya gələrək burada “Gənc işçi” qəzetində işləməyə başlamış, burada bir çox sənətkarlarla ünsiyyətdə olmuşdur. Keçəın əsrin 30-cu illərində Moskvada təhsil alması bir sənətkar kimi inkişafında, rus dilini, ədəbiyyatını dərindən öyrənməsində mühüm rol oynamışdır.Müharibə illərində cəbhəyə yola düşmüş, cəbhə qəzetində əməkdaşlıq etmişdir. Müharibədən sonra ədib bir sıra məsul dövlət vəzifələrində işləmişdir.

Azərbaycanda XX əsrə qədər də sərbəst şeirin müəyyən ənənəsi mövcud olub. Məşhur “Kitabi-Dədə Qorqud” dastanlarında nəinki sərbəst, hətta vəznli sərbəst şeir nümunələri də vardır. Sonrakı bütün dövrlər ərzində şeir həmişə zaman-zaman mövcud qəlibləri yumşaltmaq, möhkəmlənmiş normaları dəyişmək, qırmaq, azad və sərbəst olmaq proseslərini yaşamışdır. Sərbəst şeirin Azərbaycan ədəbiyyatında xüsusi bir inkişaf mərhələsi səviyyəsinə çevrilməsində isə xalq şairi Rəsul Rzanın xidmətləri müasiri olmuş və sərbəst şeirlər yazmış şairlərin hamısından qat-qat çoxdur. Rəsul Rza yeni epoxada Azərbaycan sərbəst şeir məktəbini yaratmış qüdrətli sənətkardır. Son yüzillikdə sərbəst şeir yazanlar çox olsa da, onlardan heç biri Rəsul Rza səviyyəsinə çata bilməmişlər. Görkəmli Xalq şairi Rəsul Rza Azərbaycan ədəbiyyatında sərbəst şeirin zirvəsində dayanır.

 Rəsul Rza əsrlərdən qırıq-qırıq sızıb gələn ənənələri böyük sürətlə inkişaf etdirərək, sərbəst şeiri XX əsr Azərbaycan poezi­yasında qanuniləşdirmək missiyasını böyük şərəflə həyata keçir­mişdir. Məhz Rəsul Rzanın böyük yaradıcı dühasının simasında sərbəst şeir Azərbaycan ədəbiyyatının həmişəlik ədəbi sərvətinə çevrilmişdir. Xalq şairi Rəsul Rza Azərbaycan sərbəst şeirinin ata­sıdır. Rəsul Rzanın sərbəst şeirləri Azərbaycan ədəbiyyatına geniş fikir və düşüncə sərbəstliyi gətirmiş, lirikanın poetik formanın bəzi formal tələblərindən xilas olmasına imkan yaratmışdır. Sərbəst adlanmasma baxmayaraq, Rəsul Rzanın poeziyasında şeir texnolo­giyası üçün zəruri olan şərtlərə yaradıcı şəkildə əməl olunmuşdur. Bu mənada Rəsul Rzanın sərbəst şeirləri özünəməxsus yüksək sənətkarlıq xüsusiyyətlərinə malik olan qiymətli poetik nümunə­lərdir. Rəsul Rzanın sərbəst şeirləri ilə Azərbaycan sərbəst şeiri özünün inkişafının ən yüksək səviyyəsinə çatmışdır. Azərbaycan xalqının tarixi taleyi və XX əsr boyu çətin həyatın real fəlsəfəsi Rəsul Rzanın poeziyasının nəbzində döyünür.

 Onun şeirlərində bir qayda olaraq sərbəst şəkildə olsa da qafiyə iştirak edir və artıq sözə yol verilmir. Rəsul Rzanm yaradıcılığında «ağ şeir» nümunəsi də yox dərəcəsindədir. Xalq şairinin sərbəst şeirləri ciddi vəzn ölçüləri olmayan, misralarında obrazlı fikirlər ifadə edilən ictimai məzmunlu poetik örnəklərdir. Məhəbbət mövzusunda yazılmış şeirləri qiymətləndirilməklə yanaşı, Rəsul Rza poeziyasında ictimai fikrin, vətəndaşlıq mövqeyinin apancıhq təşkil etdiyi xüsusi qeyd edilməlidir. Rəsul Rzanm adı çəkiləndə ilk növbədə Azərbaycan ədəbiyyatının ciddi vətəndaş sözü yada düşür. Sovet dövrünün mövcud çətinliklərinə baxmayaraq, Rəsul Rza ədəbiyyatda Azərbaycanın sözünü demək vəzifəsini yerinə yetirməyi bacarmışdır.

 Vətənin qeyrətini çəkməyi və şöhrətini yaşatmağı əsas vəzifəsi hesab edən şair öz kökü ilə «bu torpağa» - Azərbaycana bağlı olduğunu, məğrur dayanmağın məsuliyyətini dərindən bildiyini bə­yan etmişdir:

Mən Vətənin qoynundayam,

Vətən mənim qoynumdadır.

Həm qeyrəti,

Həm qayğısı,

Həm şöhrəti - Böyük borcu Boynumdadır!

Boynumdadırl[[1]](#footnote-2)

 Rəsul Rzanın «Mirzə Cəlilin nisgilləri» şeir silsiləsi «An- lamaq dərdi»nin bədii-fəlsəfi dərkidir. Bu, - Cəlil Məmmədquluzadə sənətinin mahiyyəti və müasirliyi haqqında dərin mənalı poetik uvertüradır. Xalq şairi ürək ağrısı ilə deməyə bilməyib ki: «Ölülər ölüb qurtarmayıb hələ»; «Bəlkə də qaytarardılar» - nə mülk-maaş, nə yatır, nə dəyirman dərdi idi. Bu, sorağı qanlı yol­larda itən insan dərdi idi»; «Qulaq asm Mirzə Cəlilin» sözünə: İnsanda insan oyadın!». Müxtəlif illərdə yazılmış «Anamın lay- lası», (1959), «Ölülər», «Zeynəbin qisası», «Nazlılar», «Bəlkə də qaytardılar», «Kamança», «Anamın kitabı» (1967) silsiləsi Azərbaycan şeirinin Cəlil Məmmədquluzadə ruhlu yeni bir Ölülərnaməsidir. Rəsul Rzanın satirik şeir silsiləsi də Molla Nəsrəddin məktəbinin müasirlik imkanlarının genişliyini və əhəmiyyətini yeni çalarla ifadə edən düşündürücü və kəskin poetik örnəklərdir. Rəsul Rzanın satirik şeirləri «Molla Nəsrəddin» - Cəlil Məmmədquluzadə kimi «baltanı dibindən vuran» əsərlərdir. «Anlamaq dərdi» şeiri həm Cəlil Məmmədquluzadə silsiləsinin fəlsəfəsi, həm də Rəsul Rza sənətinin qayəsidir:

Kimi təzə paltardan qorxur,

Kimi kəfəndən.

İskəndəri soruşdunuz məndən?

İskəndər içərdi,

Ləqəbi də Kefli İskəndərdi.

Gecə-gündüz düşündürərdi onu Diri ölülərin dərdi.

Yoxsa o da nə qəmlənər,

Nə içərdi.

Ömrü ölülər içində Sakit-səssiz keçərdi.

Qınamayın İskəndəri.

Yaman olur anlamaq dərdi.

 «San dana və balaca qız» şeiri Rəsul Rza realizminin s üzünü və düz sözünü kəskin şəkildə ifadə edir. Hələ altmışu illərdə bu şeirdə sovet rejiminin «illik planm» yerinə yetirilməs insan taleyindən üstün tutması ciddi surətdə tənqid edilmişdir. Kənddə xəstələnmiş sarı danaya göstərilən diqqət və qayj nın vətəndaşa bəslənilən münasibətdən yuxarıda dayanmağı real cizgilərlə ifadə olunmuşdur. XX əsr Azərbaycan ədəbiyyatın mövcud rejimə qarşı «San dana və balaca qız» şeirində oldu qədər açıq və sərt bədii nümunə göstərmək çətindir. Bu şeirin zamanın senzurasının gözündən neçə yayındığını təsəvvür etm çətindir.

Baytar dedi: tez olun!

...İsti su gətirin ayaqlarına!

Damcı dərman da lazımdır

Qulaqlarına

Nüsxə yazıldı bir qarış.

Maşın ürkək keçi kimi sıçradı

Sədrin buyruğu ağzından çıxmamış.

Handan-hana qoca mühasib gəldi.

Baxdı, ah çəkdi,

 Dedi: — Yazığın gəlsin bizə

 Sarı dana!

Amandır bu zülmü eləmə İllik plana!

Üç gün, üç gecə

 Gülxara ayrılmadı

Sarı danadan.

...Nə evinə gedə bildi,

nə urvalıq arpa apara bildi

Uşaqlara dəyirmandan.

Tənzifə qıymadı ürəyi

Dananın qarnına bağladı

Gəlinlik şalını

Sədr hər axşam, hər səhər

Şəxsən soruşdu dananın əhvalını ..

.Əhvalat uzundur, nə deyim,

Bəsdir bunu desəm:

Dana ölmədi azardan.

Ancaq Gülxaranın

Qaragöz kiçik qızı...

Beşcə qulac bez aldılar bazardan.[[2]](#footnote-3)

 Məşhur “Rənglər” silsiləsi dünya sərbəst şeirinin Azərbaycan­da yaranan böyük sənət şedevrlərindən biridir. “Rənglər” sərbəst şeirləri, ümumiyyətlə, XX əsr sərbəst şeirində yeni və böyük sənət hadisəsidir. Rəsul Rzanın “Rənglər” şeirləri ilə geniş mənada dünya sərbəst şeiri yeni rəng, yeni səviyyə qazanmışdır.

 Xalq şairi Rəsul Rzanın yaradıcılığı Azərbaycan şeirinin dünya poeziyasının da fərqli rənglərini təbii şəkildə, bütün əlvan ilə əks etdirən böyük sənət hadisəsidir. Şairin «hansı şeirim, hansı sözüm yaşayacaq məndən sonra» sualının bir cavabı var: Rəsul sənətinin qüdrəti onun milliliyində və bəşəriliyində, eyni zamaı bədii ifadə baxımından bənzərsizliyindədir. Bu meyarlara ca verən böyük sənət ölməzdir.

**“QIZILGÜL OLMAYAYDI” poeması**

 Zəngin neft ölkəsi Azərbaycanın sərvətlərinin özününkü olmaması, Sovetlər İttifaqının paytaxtında Nizami Gəncəviyə heykəl qoyulmaması, ölkəsində nahaq və qanlı repressiya vahimələrinin yaşanması, ana dilinin, ərazi bütövlüyünün qorunması kimi vətəndaşlıq cəsarəti tələb edən problemlər Rəsul Rzanm əsərlərində özünün dərin əks-sədasını tapmışdır. Bu baxımdan şairin yaradıcılığında xüsusi yer tutan əsərlər silsiləsini nümunə göstərmək olar. «Qızıl gül olmayaydı» poeması - Mikayıl Müşfiqə böyük ehtiram, 37-ci ilə acı bir rekviyemdir.

 Rəsul Rza yazırdı "... yaşıdlarım arasında yazıçılardan ən çox Mikayıl Müşfiqlə bağlı idim. Müşfiq, yaradıcılığının çiçəkləndiyi bir dövrdə, 1937-ci ildə facianə məhv oldu. Biz Müşfiqlə yalnız dost deyildik, eyni zamanda yaradıcılıq işi ilə bağlı idik. Lermontovun "Demon" əsərini, Puşkinin "Yevgeni Onegin"indən Tatyananın məktubunu bir yerdə tərcümə etmişdik. Müşfiqi mən namuslu, çox prinsipial, yaradıcılıq məsələlərində ciddi və tələbkar insan kimi tanıyırdım".

R.Rzanın 60-cı illərdə , sonrakı onillikdə yazdığı poemaları şairin yeni yaradıcılıq xüsusiyyətləri, yeni meylləri baxımından da onun bütövlükdə poeziyasının əsas axarındadır. O, bu tipli əsərlərində böyük insan surətləri və öz əsrinin çətinliklərini, iztirablarını yaşamış, ancaq öz insani ləyaqətini, öz insan şəklini itirməmiş qəhrəmanlara müraciət etmişdir. Bu mənada biz, ilk növbədə "Qızıl gül olmayaydı" poemasını qeyd etməliyik. Poema yalnız milli ədəbiyyatımızda yox, o vaxtkı bütün sovet adəbiyyatında repressiya mövzusunda yazılan ilk əsərlərdən biri idi.

Poemada R.Rza şair dostu Mikayıl Müşfiqin həbs olunması faktı vasitəsilə əsrin dəhşətli 37-ci il hadisələrini, repressiyanın antihumanist mahiyyəti açıb göstərir, repressiyanı insana qarşı çevrilmiş siyasi bir akt kimi mənalandırırdı. R.Rzanın yeni poemalarının ümumi bir mövzu xüsusiyyətini qeyd elməliyik. Bu, poema jannrının bu mərhələdə şairin yaradıcılığına əsas etibarilə yaddaş mövzusuna həsr olunmuş bir janr olaraq meydana çıxmasıdır. O dəhşətli və faciəvi hadisədən illər keçmişdir. Günlərin birində şairin qapısı döyülür, şair qapını açır və qarşısında bir qadın - üzünə illərin iztirab və əzabları çökmüş qadın dayanır. Bu, Müşfiqin qadını Dilbərdir və bu görüşlə yaddaşda bütöv bir ömür, yaradıcılıq ehtirası və iztirabları ilə dolu ömrün illəri canlanır. Poemada o məşum illərdə itirilmiş dost və insan haqqında xatirələr, insan itkisindən doğan kədər və iztirab süjetin əsas məğzini və motivini təşkil edirdi ki, bu xüsusiyyətinə görə də daha çox lirik poema təsiri bağışlayırdı. Lakin buradakı lirika öz bəşəri-tarixi mündəricəsinə görə miqyaslı, əhatəli lirika idi

Poemada Müşfiqin obrazı və taleyi ilə yanaşı şairin, yəni müəllifin lirik "mən"i də süjetdə əsas yer tuturdu; biz bütöv bir dövrün faciələri və ədalətsizlikləri haqqında poemadakı lirik qəhrəmanın sarsıntı və əzablarını da duyur, hiss edir və bundan həyəcanlanırıq. » (Ş.Salmanov)

1. Rəsul Rza. Seçilmiş əsərləri, 5 cilddə, I cild. Bakı «Öndər», 2005, səh. 55.

628 [↑](#footnote-ref-2)
2. Rəsul Rza. Seçilmiş əsərləri, 5 cilddə, I cild. Bakı «Öndər», 2005, səh. 102-104.

631 [↑](#footnote-ref-3)